**ANNEX 12 - CLÀUSULES CONTRACTUALS PER A ENCÀRRECS DE TRACTAMENT DE DADES PERSONALS EN L’EXPEDIENT NÚM.** *..................*

# Objecte de l’encàrrec del tractament

Mitjançant aquestes clàusules s’habilita a *................* amb CIF núm. *................*, com a encarregat del tractament [[1]](#footnote-1), per tractar, per compte de l’Institut Català de la Salut (en endavant ICS), com a responsable del tractament [[2]](#footnote-2), les dades de caràcter personal [[3]](#footnote-3) necessàries per realitzar el *[indicar el servei on hi ha tractament de dades personals],* número d’expedient *................*.

El tractament consistirà en: *[indicar la operació que es realitzarà amb les dades]*

# Identificació de la informació afectada

Per executar les prestacions derivades del compliment de l’objecte d’aquest encàrrec, l’ICS, posa a disposició de l’empresa *[nom empresa adjudicatària],* com a encarregat del tractament [[4]](#footnote-4), la informació que es descriu en el plec de condicions de la licitació.

Les dades que seran tractades en conseqüència de l’execució del contracte són [cal treure aquelles que no seran tractades]:

*DNI/NIF*

*Nom i cognoms*

*Adreça*

*Telèfon*

*Signatura*

*Nacionalitat*

*Data de naixement*

*Correu electrònic*

*Característiques personals econòmiques, financeres i d’assegurances*

*Salut*

*Educació*

*Sexe*

*Ideologia*

*Religió*

Categories de persones interessades: *[s’ha d’indicar de qui són les dades que es tracten, per exemple: dels pacients que es tracten a l’ICS]*

Concreció de la finalitat: *[s’ha d’indicar quina és la finalitat del tractament, per exemple: si les dades que es tracten són de pacients de l’ICS, una possible finalitat és l’evolució de la malaltia a través de dades clíniques del Holter]*

La base legal [[5]](#footnote-5) d’aquest tractament està basada en *[cal indicar quina és la legitimitat del tractament escollint una o diverses opcions de les assenyales al peu de pàgina]*

# Durada

Aquest encàrrec té la durada del contracte de *[posar núm. expedient]* incloses les pròrrogues, que és de *[núm. de mesos]* mesos, a comptar des del *[data inici execució]* més de la pròrroga, és a dir, fins el *[data fi execució].*

# Obligacions de l’encarregat del tractament

L’encarregat del tractament i tot el seu personal s’obliga a:

1. Utilitzar les dades personals objecte de tractament, o les que reculli per a la seva inclusió, només per a la finalitat objecte d'aquest encàrrec. En cap cas pot utilitzar les dades per a finalitats pròpies.
2. Tractar les dades d’acord amb les instruccions del responsable del tractament, que és l’ICS.

Si l'encarregat del tractament considera que alguna de les instruccions infringeix la llei orgànica 3/2018, de 5 de desembre, de protecció ó de dades personals i garantia dels drets digitals (en endavant LOPDGDD) i el Reglament (UE) 2016/679, del Parlament Europeu i del Consell de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE (en endavant RGPD), l'encarregat n’ha d’informar immediatament el responsable.

1. Incorporar els tractaments que duu a terme en execució d’aquest encàrrec al seu Registre de les categories d’activitats de tractament efectuades per compte del responsable l’ICS, amb el contingut de l’article 30.2 de l’RGPD:
2. Dades del responsable del tractament: *[posar el centre de l’òrgan de contractació]*
3. Dades del delegat de protecció de dades:  *Adreça Electrònica:* [*dpd@ticsalutsocial.cat*](mailto:dpd@ticsalutsocial.cat)
4. Les categories de tractaments efectuats per compte del responsable.
5. Si escau, les transferències internacionals de dades personals a un tercer país o organització internacional, inclosa la identificació d’aquest país o aquesta organització internacional, i en el cas de les transferències indicades a l'article 49, apartat 1, paràgraf segon de l’RGPD, la documentació de garanties adequades.
6. Una descripció general de les mesures tècniques i organitzatives de seguretat relatives a:

* La pseudonimització i el xifrat de dades personals.
* La capacitat de garantir la confidencialitat, la integritat, la disponibilitat i la resiliència permanents dels sistemes i serveis de tractament.
* La capacitat de restaurar la disponibilitat i l’accés a les dades personals de forma ràpida, en cas d’incident físic o tècnic.
* El procés de verificació, avaluació i valoració regulars de l’eficàcia de les mesures tècniques i organitzatives que garanteixen l’eficàcia del tractament.

1. No comunicar les dades a terceres persones, tret que tingui l'autorització expressa del responsable del tractament, en els supòsits legalment admissibles.

*[nom empresa adjudicatària]* pot comunicar les dades a altres contractistes, encarregats del tractament del mateix responsable, d'acord amb les instruccions de l’ICS. En aquest cas, l’òrgan de contractació ha d’identificar, prèviament, el contractista o contractistes als quals s'han de comunicar les dades, les dades a comunicar i les mesures de seguretat que cal aplicar per procedir a la comunicació.

Si l'empresa contractista ha de transferir dades personals a un tercer país o a una organització internacional, en virtut del Dret de la Unió o dels estats membres que li sigui aplicable, ha d’informar el responsable d'aquesta exigència legal de manera prèvia, tret que aquest dret ho prohibeixi per raons importants d'interès públic.

1. Mantenir el deure de secret respecte de les dades de caràcter personal a les quals hagi tingut accés en virtut d’aquest encàrrec, fins i tot després que en finalitzi l’objecte.
2. Garantir que les persones autoritzades per tractar dades personals es comprometen, de forma expressa a seguir les instruccions del responsable, a respectar la confidencialitat, en els termes que el responsable exigeixi i a complir les mesures de seguretat corresponents, de les quals cal informar aquestes persones autoritzades convenientment.
3. Mantenir a disposició del responsable la documentació que acredita que es compleix l'obligació que estableix l'apartat anterior.
4. Garantir la formació necessària en matèria de protecció de dades personals de les persones autoritzades per tractar dades personals.
5. En relació amb l’exercici dels drets següents:
6. Accés
7. Rectificació
8. Cancel·lació
9. Oposició (així com els drets relacionats amb les decisions individuals automatitzades, inclosa la realització de perfils)
10. Supressió
11. Limitació del tractament
12. Portabilitat de dades

Quan les persones afectades exerceixin algun d’aquests drets, davant l'encarregat del tractament, aquest ho ha de comunicar per correu electrònic a l'adreça *[adreça del coordinador de protecció de dades del centre]*. La comunicació s’ha de fer de forma immediata i en cap cas més enllà de l’endemà del dia hàbil en què s’ha rebut la sol·licitud, juntament, si escau, amb altres informacions que puguin ser rellevants per resoldre la sol·licitud.

1. Dret d’informació

L'encarregat del tractament, en el moment de recollir les dades, ha de facilitar que el responsable informi dels tractaments de dades que es duran a terme en els termes establerts per la normativa vigent en matèria de protecció de dades personals.

1. Notificació de violacions de la seguretat de les dades

L'encarregat del tractament ha d’informar el responsable del tractament, sense dilació indeguda, i a través de , de les violacions de la seguretat de les dades personals al seu càrrec de les quals tingui coneixement, juntament amb tota la informació rellevant per documentar i comunicar la incidència.

Si se’n disposa, cal facilitar, com a mínim, la informació següent:

1. Descripció de la naturalesa de la violació de la seguretat de les dades personals, incloses, quan sigui possible, les categories i el nombre aproximat d'interessats afectats i les categories i el nombre aproximat de registres de dades personals afectats.
2. Nom i dades de contacte del delegat de protecció de dades o d'un altre punt de contacte en el qual es pugui obtenir més informació.
3. Descripció de les possibles conseqüències de la violació de la seguretat de les dades personals.
4. Descripció de les mesures adoptades o proposades per posar remei a la violació de la seguretat de les dades personals, incloses, si escau, les mesures adoptades per mitigar els possibles efectes negatius.

Si no és possible facilitar la informació simultàniament, i en la mesura en què no ho sigui, la informació s’ha de facilitar de manera gradual sense dilació indeguda.

L'encarregat del tractament assistirà al responsable per tal que aquest comuniqui les violacions de la seguretat de les dades a l’Autoritat Catalana de Protecció de Dades (en endavant APDCAT).

La informació que es faciliti al responsable, com a mínim, el següent:

* 1. Descripció de la naturalesa de la violació de la seguretat de les dades personals, incloses, quan sigui possible, les categories i el nombre aproximat d'interessats afectats i les categories i el nombre aproximat de registres de dades personals afectats.
  2. Nom i dades de contacte del delegat de protecció de dades o d'un altre punt de contacte en el qual es pugui obtenir més informació.
  3. Descripció de les possibles conseqüències de la violació de la seguretat de les dades personals.
  4. Descripció de les mesures adoptades o proposades per posar remei a la violació de la seguretat de les dades personals, incloses, si escau, les mesures adoptades per mitigar els possibles efectes negatius.

Si no és possible facilitar la informació simultàniament, i en la mesura en què no ho sigui, la informació s’ha de facilitar de manera gradual sense dilació indeguda.

L'encarregat del tractament assistirà al responsable perquè aquest pugui comunicar als interessats, sense dilació indeguda, les violacions de la seguretat de les dades, quan sigui probable que la violació suposi un alt risc per als drets i les llibertats de les persones físiques.

La comunicació s’ha de fer en un llenguatge clar i senzill i, com a mínim, cal:

1. Explicar la naturalesa de la violació de dades.
2. Indicar el nom i les dades de contacte del delegat de protecció de dades o d’un altre punt de contacte en què es pugui obtenir més informació.
3. Descriure les possibles conseqüències de la violació de la seguretat de les dades personals.
4. Descriure les mesures adoptades o proposades pel responsable del tractament per posar remei a la violació de la seguretat de les dades personals, incloses, si escau, les mesures adoptades per mitigar els possibles efectes negatius.
5. Valorar, conjuntament amb el responsable del tractament, si procedeix la realització de l’avaluació d’impacte en la protecció de dades.
6. Valorar, conjuntament amb el responsable del tractament, si procedeix la realització de la consulta prèvia a l’APDCAT.
7. Posar a disposició del responsable tota la informació necessària per demostrar que compleix les seves obligacions, així com per permetre i contribuir a la realització d’auditories o les inspeccions que efectuïn el responsable o un altre auditor autoritzat pel responsable.
8. Aplicar, conjuntament amb el responsable del tractament, les mesures tècniques i organitzatives apropiades per garantir un nivell de seguretat apropiat al risc, que en tot cas, inclogui antre altres, les següents:
9. La pseudonimització i el xifrat de les dades personals.
10. La capacitat de garantir la confidencialitat, integritat, disponibilitat i resiliència permanents dels sistemes i serveis de tractament.
11. La capacitat de restaurar la disponibilitat i l'accés a les dades personals de forma ràpida, en cas d'incident físic o tècnic.
12. Un procés de verificació, avaluació i valoració de l'eficàcia de les mesures tècniques i organitzatives implantades per garantir la seguretat del tractament.

Si s’ha dut a terme l’avaluació de l’impacte relativa a la protecció de dades, de la qual derivin mesures específiques, i/o si l’encarregat del tractament s’ha adherit a un codi de conducta o mecanisme de certificació per demostrar el compliment dels requisits de seguretat en matèria de protecció de dades, ha d’aplicar aquestes mesures.

També ha d’adoptar totes aquelles altres mesures que, tenint en compte el conjunt de tractaments que duu a terme, siguin necessàries per garantir un nivell de seguretat adequat al risc.

1. Designar, d’acord amb l’article 34 de la LOPDGDD, un delegat de protecció de dades i comunicar-ne la identitat i les dades de contacte al responsable.
2. Destí de les dades

A elecció del responsable, suprimir o retornar totes les dades personals un cop hagi finalitzat la prestació dels serveis de tractament, i suprimir les còpies existents llevat que es requereixi la conservació de les dades personals en virtut dels supòsits previstos a la LOPDGDD.

1. Subcontractació

No subcontractar cap de les prestacions que formin part de l'objecte d'aquest encàrrec que comportin el tractament de dades personals, tret dels serveis auxiliars necessaris per al normal funcionament dels serveis de l'encarregat.

Si cal subcontractar algun tractament, s’ha de comunicar prèviament de forma fefaent al responsable, amb una antelació de 15 dies. Cal indicar els tractaments que es pretén subcontractar i identificar de forma clara i inequívoca l'empresa subcontractista i les seves dades de contacte. La subcontractació es pot dur a terme si el responsable no manifesta la seva oposició en un termini de 10 dies.

Els encarregats subcontractistes, als quals els hi són d’aplicació les obligacions d’aquest apartat 4 d’aquest encàrrec, queden obligats solament davant l’encarregat principal que assumirà la responsabilitat total de l’execució de l’encàrrec.

# Confidencialitat

L'adjudicatari es compromet a mantenir en secret totes les dades i informacions facilitades i que siguin relatives a la prestació del servei aquí regulat.

En particular, serà considerat com a informació confidencial tot el *know how* o saber fer resultant de l'execució dels serveis contractats, havent l'adjudicatari de mantenir aquesta informació en reserva i secret i no revelar-la de cap manera, en tot o en part, a cap persona física o jurídica que no sigui part del contracte.

Signatures

*[indicar noms, cognoms i càrrecs així com el nom centre]*

1. *Tractament: qualsevol operació o conjunt d'operacions realitzades sobre dades personals o conjunts de dades personals, ja sigui per procediments automatitzats o no, com la recollida, el registre, l’organització, l’estructuració, la conservació, l’adaptació o la modificació, l’extracció, la consulta, la utilització, la comunicació per transmissió, difusió o qualsevol altra forma d'habilitació d'accés, acarament o interconnexió, limitació, supressió o destrucció.* [↑](#footnote-ref-1)
2. *Responsable del tractament o responsable: la persona física o jurídica, autoritat pública, servei o qualsevol altre organisme que, sol o juntament amb d’altres, determina les finalitats i els mitjans del tractament; si el dret de la Unió o dels estats membres (en) determina les finalitats i els mitjans del tractament, el responsable del tractament o els criteris específics per al seu nomenament els pot establir el dret de la Unió o dels estats membres.* [↑](#footnote-ref-2)
3. *Dades personals: qualsevol informació sobre una persona física identificada o identificable (l'interessat). S’ha de considerar persona física identificable qualsevol persona la identitat de la qual es pot determinar, directament o indirectament, en particular mitjançant un identificador, com per exemple un nom, un número d'identificació, dades de localització, un identificador en línia o un o diversos elements propis de la identitat física, fisiològica, genètica, psíquica, econòmica, cultural o social d'aquesta persona.* [↑](#footnote-ref-3)
4. *Encarregat del tractament o encarregat: la persona física o jurídica, autoritat pública, servei o qualsevol altre organisme que tracta dades personals per compte del responsable del tractament.* [↑](#footnote-ref-4)
5. *El tractament només és lícit si es compleix, almenys, una de les condicions següents:*

   *a) L'interessat ha donat el consentiment per al tractament de les seves dades personals, per a una o diverses finalitats específiques.*

   *b) El tractament és necessari per executar un contracte en el qual l'interessat és part o bé per aplicar mesures precontractuals a petició seva.*

   *c) El tractament és necessari per complir una obligació legal aplicable al responsable del tractament.*

   *d) El tractament és necessari per protegir interessos vitals de l'interessat o d'una altra persona física.*

   *e) El tractament és necessari per complir una missió realitzada en interès públic o en l'exercici de poders públics conferits al responsable del tractament.*

   *f) El tractament és necessari per satisfer interessos legítims perseguits pel responsable del tractament o per un tercer, sempre que no hi prevalguin els interessos o els drets i les llibertats fonamentals de l'interessat que requereixen la protecció de dades personals, especialment si l'interessat és un nen.*

   *El que es disposa a la lletra f) del primer paràgraf no s’aplica al tractament efectuat per les autoritats públiques en l'exercici de les seves funcions.* [↑](#footnote-ref-5)